Tolong jelaskan mengenai Kemudahan asas dari Kampung Lubok Kawah, Jitra dalam bahasa melayu

Sekolah Rendah Kebangsaan Padang Pekan

Sekolah Menengah Kebangsaan Bandar Baru Darulaman

Masjid Tuan Guru Haji Salleh - Al Allamah Tuan Guru Haji Salleh Lubuk Kawah (1870 - 1943) Nama penuhnya ialah Tuan Guru Haji Salleh Bin Haji Idris dan dilahirkan di Kampung Bendang Badang, Patani. Bapanya bernama Haji Idris Bin Haji Zainal Abidin. Tuan Guru Haji Salleh juga dikenali dengan panggilan "Tok Ayah Lubuk Kawah".  Mula mendapat pendidikan agama di Pondok Bendang Badang. Seterusnya beliau berpindah ke Pondok Derga, Alor Setar . Selepas beberapa tahun, Tok Ayah Lubuk Kawah berangkat ke Mekah. Pulang dari Mekah, beliau berjalan kaki ke Patani dan seterusnya ke Terengganu demi untuk mencari ilmu agama lagi.  Diantara gurunya ialah :  1. Tok Syeikh Jarum  2. Tok Senggora  3. Tok Ku Paloh - Kemudian menjadi mertuanya.  Beliau menjadi murid kanan kepada Tok Syeikh Jarum sejak di Pondok Bendang Badang lagi . Di Pondok Derga pula, Tok Ayah Lubuk Kawah menjadi kepala Mutala'ah.  Selesai menuntut ilmu di Pondok Paloh, beliau menjadi guru di sebuah surau di Kampung Losong. Selepas beberapa waktu, Tok Ayah kembali ke Kedah lalu membuka sebuah pondok pengajian di Sungai Korok, Alor Changleh, Jitra. Tapi pondok tersebut tidak bertahan lama kerana beberapa sebab.  Hasil wakaf penduduk kampung, Tok Ayah telah membuka sebuah lagi pondok di Lubuk Kawah berkeluasan 5 ekar. Diantara anak muridnya ialah Syeikh Idris Bin Syeikh Abdul Rahman al Jarumi Alor Mengkudu.  Beliau meninggal dunia ketika berusia 73 tahun dan disemadikan jasadnya di belakang Masjid Lubuk Kawah.  Moga Allah Taala merahmati roh auliaNya. Amin  *Sumber - Buku Biografi Ulamak Kedah Darul Aman Jilid 1